LT
C 156/38
Europos Sąjungos oficialusis leidinys
2023 5 3
Pagrindimas Kadangi specifikacijoje iki šiol nebuvo jokių kilmės įrodymo taisyklių, manoma, kad tikslinga informaciją apie produkto atsekamumą įtraukti į produkto specifikacijos 4.4 punktą (Kilmės įrodymas).
Dabar jame yra nuostatos, užtikrinančios atsekamumą.
Be to, dalis teksto taip pat buvo perkelta iš pirminio 5 punkto h papunkčio (Ženklinimas) į 4.4 punktą.
Ateityje nustatytoje vietovėje bus leidžiamas tolesnis naudojamo pieno vežimas iš vienos patvirtintos Alpių sūrinės į kitą, nes, atsižvelgiant į dabartinę technologijų būklę, tai nebeturi įtakos kokybei ir užtikrina SKVN „Vorarlberger Alpkäse“ žymimo produkto gamybą.
Tai tapo būtina dėl to, kad dėl didžiulio darbo intensyvumo ir su tuo susijusio netikrumo dėl galimybių išlaikyti Alpių sūrio gamybą mūsų kalnuose, vis sunkiau rasti darbuotojų.
Vežamo pieno kiekis turi būti patvirtintas dokumentais.
3.
Geografinė vietovė
Produkto specifikacijos 5c punktas: „Austrijos Forarlbergo provincijos kalnų ir Alpių ganyklų vietovės.
Oficialiai pripažinti Alpių ūkiai yra 1 000–1 800 m aukštyje virš jūros lygio ir veikia tik vasaros mėnesiais, kai gyvuliai sezoniškai perginami į kalnus“.
ir papildomai pateiktas Austrijos žemėlapis iš dalies keičiami taip:
4.3.
Geografinė vietovė
„SKVN „Vorarlberger Alpkäse“ žymimas sūris gaminamas Forarlbergo provincijoje 1 000–1 800 m aukštyje virš jūros lygio.
Oficialiai pripažinti Alpių ūkiai veikia tik vasaros mėnesiais, kai gyvuliai sezoniškai perginami į kalnus“.
Nustatytos geografinės vietovės aukščio žemėlapis: Pagrindimas Tekstas sutrumpintas.
Specifikacijos reikalavimas, susijęs su oficialiai pripažintais Alpių ūkiais, nustatytas 4.5 punkte (Gamybos būdas) (konkrečiai 4.5.1 punkte (Žaliava – pienas)).
Taip pat pridėtas naujas nustatytos geografinės vietovės žemėlapis.
Žemėlapyje taip pat pateikiama informacija apie aukštį virš jūros lygio.
Tai nekeičia geografinės vietovės ribų.
4.
Gamybos būdas
Pirminis produkto specifikacijos 5 punkto e papunkčio (Gamybos būdas) tekstas suformuluotas tiksliau ir suskirstytas į 4.5.1 (Žaliava – pienas), 4.5.2 (Gamyba) ir 4.5.3 (Praktinė patirtis.
Gamybos žinios) punktus.
Produkto specifikacijos 5e punktas: „Kietajam sūriui gaminti naudojamas iš Alpėse ganomų oficialiai kontroliuojamų karvių, kurios nešeriamos silosu, bandų, gaunamo tinkamo žalio pieno, kuris nėra termiškai apdorotas, pasterizuotas ar sterilizuotas centrifuguojant, yra perdirbamas vietoje, jo netransportuojant ir nelaikant tarpiniame sandėlyje.
Vakare gautas pienas iš karto perpilamas į mažesnes talpas (medinius pieno puodus arba kubilus), kad nusistovėtų grietinėlė.
Kitą dieną grietinėlė (Alpių sviestas) nugriebiama rankiniu būdu, kad būtų pasiektas norimas produkto riebumas.
Po to šis brandintas ir nugriebtas pienas sumaišomas su ryte gautu nenugriebtu pienu, pieno rūgšties bakterijų kultūromis ir Alpių sūrio šliužo fermentais Alpių (vario) katiluose.
Varškė išimama rankiniu būdu, naudojant sūrio marlę ir nenaudojant įrangos.
Varškė kaitinama iki 51,5–52,5 °C, slegiama ir reguliariai apdorojama sūrymu, kad susidarytų gera pluta.
Sūris gaminamas tik vasarą ganant galvijus (kurių vienintelis pašaras yra tai, ką jie suėda ganydamiesi Alpių ganyklose).
Dėl trumpo ganymo kalnuose laikotarpio (3–4 mėnesiai) šio produkto galima įsigyti tik sezoniškai ir ribotais kiekiais.
Draudžiama bet kokia forma pridėti pieno iš slėnių ūkių.
Nustatytos nacionalinės gyvulių auginimo ir sveikatos bei ūkio ir darbuotojų higienos taisyklės.
Kokybė užtikrinama atliekant patikrinimus ir vykdant darbuotojų mokymus bei švietimą higienos klausimais“.